王少時，好新奇之事，處事鎮定，有文名。一條朝，與叔兼明齊名。兼明長，王幼，人呼兼明曰前中書王，呼王曰後中書王。 王善詩文，少師事橘正通、慶滋保胤。與大江匡衡、藤原為頼、為時兄弟相交遊。或曰嘗與藤原公任品柿本人麻呂、紀貫之文藻優劣，王主人麻呂勝，卒論破公任。《本朝麗藻》錄王漢詩多首。《拾遺和歌集》錄其和歌三首。敕撰和歌集錄其歌計四十一首。《和漢朗詠集》、《本朝文粹》亦多所著錄。子師房，賜姓源氏。曾孫雅實，太政大臣。子孫稱村上源氏。復改久我氏。戰國時北畠氏，亦具平之裔也。